Pantelleria

Pantelleria a l'é un comun dla Sicilia ëd 7.635 abitant, an provincia ëd Tràpani.

Ël teritòri comunal a pija tuta l'ìsola ëd Pantelerìa.
As trata ëd n'ìsola ant ël mar Mediterani dont l'adoss volcànica a l'é arvelà da le manifestassion tìpiche dël volcanism secondari.
L'ìsola a resta a 85 km da la Sicilia e a 70 km da le rive ëd Tunisìa.
A l'ha na surfassa d' 83 km².
La sima pì àuta, ël volcan Montagna Granda a l'é a 836 méter.

 Stòria 
Già abità ant ël Neolìtich, l'ìsola a l'é stàita conquistà vers ël sécol ch'a fa VII aGC dai feniss, ch'a l'han ciamala Hirani.

Disputà da roman e cartaginèis a l'época dle guère pùniche, a l'é stàita pijà dai roman ch'a l'han ciamala Cossyra.
Declinà Roma, a l'é stàita la vira dij vàndaj e dij bisantin, prima dl'ariv dj'àrabo, ch'a l'han ciamala Bent el Rion.
La colonisassion mussulman-a a l'ha lassà dle marche visìbij ant ij topònim e ël tipo ëd costrussion dovrà ancor dël di d'ancheuj.
Dël sécol ch'a fa XII a l'é stàita sotmëtùa dai norman.

Durant la sconda guèra mondial l'ìsola a l'ha patì ëd violent bombardament alià.

 Conomìa 
Le vos prinsipaj dla conomìa ëd Pantelerìa a son ij càper, l'uva ëd Damasch, ël vin e un torism ch'a l'é viaman pì dësvlupà.

 Leu d'anteresse 
Castel Barbacan

 Aministrassion 
Ël sìndich a l'é Salvatore Gino Gabriele (dal 15/05/2005).

 Anliure esterne 
 Sit istitussional

Categorìa:Comun dla provincia ëd Tràpani